Гармунчы Зиннәтулла Ягъфәровка 80 яшь тулган булыр иде

	Шушы көннәрдә “Ялкынлы яшьлек” халык ансамблендә катнашкан гармунчы Зиннәтулла Ягъфәровка 80 яшь тулган булыр иде. Зиннәтулла Ягъфәровның әти-әнисе Мәләкәс районының Мордово-Озеро авылыннан. Революциядән соңгы ачлык елларында алар Себер якларына киткән булганнар һәм сугыш тәмамланганчы шунда яшәгәннәр. 	 Әтисе Вәлиулла «бронь» буенча авиация заводында эшли. Сменадан соң, аз гына буш вакыты булса да, кулына гармун алып, сихри музыка дөньясына чума. “Гармун моңнары, әнкәемнең җырлары, яңгыр шыбырдавы - сабый чакларымның беренче хатирәләре. Гомеремне халык музыкасыннан һәм халык уен коралларыннан башка күз алдына да китерә алмыйм”, - дип сөйли иде, шуларны күңеленә сеңдереп үскән уллары Зиннәтулла. Сугыштан соң, туган якларына якынрак булсын дип, Ягъфәровлар гаиләсе Куйбышевка кайтып, Временный урамыннан йорт сатып алалар һәм шунда кырык елга якын гомер итәләр. 80нче еллар башында, Кузнецовлар бистәсен сүткәннән соң, Фрунзе аланында төзелгән күпфатирлы йортларның берсенә күчәләр. 
	Шамил ГАЛИМОВ	
Бердәмлек

	№ --- | 22.03.2021	


